section_heading: Povijest
paragraph_text: Pored ranijeg sjedišta pri staroj katedrali Naše Gospe u Prizrenu, Prizrensko-prištinska biskupija ima i novo upravno susjedište u Prištini, gdje je izgrađena katedrala Svete Majke Tereze iz Kalkute. Među kosovskim rimokatolicima koji su pod jurisdikcijom Prizrensko-prištinske biskupije, veliku većinu čine Albanci, ali i Hrvati u svojim starim enklavama, tj. u Letnici i Janjevu.